
Naslov: Romi z Lok zaskrbljeni zaradi prostorskega odloka
Napoved za voditelja:

Pred dnevi so krški občinski svetniki potrdili prostorski odlok, ki predvideva gradnjo stanovanjske soseske Gmajna. In na delu tega območja že več desetletij stoji tudi manjše romsko naselje Loke, v katerem je trenutno osem družin. To zemljišče je že pred leti kupila družba SI Investicije iz Ljubljane, čeprav so dobro vedeli, da na njem živijo Romi. Ti zdaj že vrsto let čakajo, kaj bo z njimi, saj sami denarja, ne lokacije za preselitev nimajo. Novi lastnik zemljišča, krška občina in država pa se doslej sploh še niso dogovorili, kdo bi ta problem sploh moral rešiti, kaj šele kako.

H1: Krški občinski svetniki so sprejeli OPN Gmajna, kjer že stoji romski zaselek Loke

H2: Romi, ki na tem območju živijo že več kot 50 let, so ogorčeni

H3: Zaveza, da bi zanje moral poskrbeti investitor, je premalo, so prepričani

T- Iz Lok GORAN ROVAN /

X- Snemalca Jože Hartman in Tomi Naglič /

X- Montažer Jože Hartman /

Krški občinski svetniki so se za sprejetje občinskega prostorskega načrta odločili, kljub temu, da so jih iz Amnesty International opozorili, da se s tem vzpostavljajo pravni temelji za gradnjo elitne stanovanjske soseske, ne upošteva pa tam živeče Rome. Ti so zaradi tega seveda razočarani.

T- MORAN JURKOVIČ /
X- romski svetnik /

»V dvomih živimo, kako naprej, ka bo z nami, kam bomo šli. Jest mislim, da to ni nič dobrega, če je ta OPN sprejet, naj ne bi bil sprejet, ampak žal tak je pršlo in čakamo.«
V tem naselju živi trenutno 42 ljudi, prijavljenih jih je pa še več. Romi za nastalo situacijo krivijo predvsem krško občino.
T- MIRAN STANKO /
X- župan občine Krško /

»S to trditvijo se ne morem strinjat, namreč primarna naloga, da tisti, ki je prvi zadolžen za to, da ureja problematiko Romov in njihovih bivanjskih razmer je država. Kar se tiče občine se sigurno ne moremo izognit odgovornosti, tako kot to velja za vse občane, velja tudi za Rome. Se pravi, če zaidejo v socialno stisko, jim moramo pomagat. In to vsekakor bomo tudi naredili.« 
Čeprav je krški občinski svet zavezal investitorja, da mora pred začetkom gradnje poskrbeti tudi za tam živeče Rome, to še ne pomeni, da bo njihov problem res razrešen.

T- MORAN JURKOVIČ /
X- romski svetnik /

»Mi hočemo samo vedet, kdo bo tisti, ki bo poskrbel za nas. Al bo to občina, al bo ta lastnik, al bo država. Nekdo bo moral poskrbet. Ne morejo nas kr taku zdej pustit, kupli so, kam naj gremo? Spet nazaj v šotore, kuk smo pred 40. leti živel nazaj?«
Vsekakor pa bi bil že čas, da se nekdo resneje loti reševanja te problematike. In verjetno pri tem ni treba čakati kakšnega opozorila iz Bruslja, ki nam bo zaradi tega lahko naložil še kakšno nepotrebno kazen.
